|  |  |  |
| --- | --- | --- |
| BOSNA I HERCEGOVINAFEDERACIJA BOSNE I HERCEGOVINEZENIČKO-DOBOJSKI KANTONOPĆINA ZAVIDOVIĆIOPĆINSKO VIJEĆE  |  |  |

Broj: 01-23-154/18-AP-4

Datum: 20.02.2018. godine

Na osnovu člana 106. Poslovnika o radu Općinskog vijeća Zavidovići („Službeni glasnik Općine Zavidovići“, broj 7/14 – prečišćeni tekst, 8/14 i 9/14), Općinsko vijeće Zavidovići na 17. sjednici od 20.02.2018. godine, razmatralo je Nacrt odluke o usvajanju izmjena i dopuna Regulacionog plana „Centar I“ Zavidovići, pa nakon rasprave donijelo

## Z A K L J U Č A K

1. Općinsko vijeće Zavidovići prihvata Nacrt odluke o usvajanju izmjena i dopuna Regulacionog plana „Centar I“ Zavidovići.

2. Nacrt odluke o usvajanju izmjena i dopuna Regulacionog plana „Centar I“ Zavidovići, upućuje se na javnu raspravu, koja će se održati u Velikoj sali Općine Zavidovići, a čiji termin održavanja će utvrditi Služba za upravu geodetskih, imovinsko-pravnih poslova i urbanizma.

3. Zadužuje se Služba za upravu geodetskih, imovinsko-pravnih poslova i urbanizma da u periodu od 30 dana organizuju provođenje javne rasprave i javnog uvida, putem sredstava javnog informisanja, WEB stranice Općine Zavidovići, udruženja građana, javnih ustanova, mjesnih zajednica i političkih organizacija, u kojem će se primati pismeni prijedlozi, mišljenja i sugestije.

4. O rezultatima javne rasprave i pretresu na sjednici Općinskog vijeća Služba za upravu geodetskih, imovinsko-pravnih poslova i urbanizma dužna je podnijeti izvještaj Općinskom načelniku i Općinskom vijeću.

5. Općinski načelnik će prilikom utvrđivanja Prijedloga odluke o usvajanju izmjena i dopuna Regulacionog plana „Centar I“ Zavidovići, uzeti u obzir primjedbe i mišljenja sadržane u Izvještaju Službe za upravu geodetskih, imovinsko-pravnih poslova i urbanizma, kao i mišljenja i prijedloge iznijete tokom pretresa na sjednici Općinskom vijeću, te će obrazložiti razloge zbog kojih eventualno nije prihvatio pojedine prijedloge i mišljenja koji su iznijeti u javnoj raspravi.

6. O realizaciji ovog zaključka staraće se Služba za upravu geodetskih, imovinsko-pravnih poslova i urbanizma i Stručna služba Općinskog vijeća.

 PREDSJEDAVAJUĆI

 OPĆINSKOG VIJEĆA

 Redžo Seferović